**Cenu aptaujas**

**„Asfalta seguma atjaunošana**

**pēc remontdarbu veikšanas ūdensvada un kanalizācijas tīklos”**

**(identifikācijas Nr.DŪ-2015/23)**

**NOLIKUMS**

1. **Pasūtītājs** –sabiedrība ar ierobežotu atbildību „Daugavpils ūdens”, reģistrācijas Nr.41503002432, Ūdensvada iela 3, Daugavpils, LV-5401.
2. **Kontaktpersona** – iepirkumu komisijas sekretāre Daina Strode, tālrunis 65444607, fakss 65425547.
3. **Iepirkuma priekšmets**:asfalta seguma atjaunošana pēc remontdarbu veikšanas ūdensvada un kanalizācijas tīklos, ievērojot Tehniskās specifikācijas (**2.pielikums**) prasības.
4. **Iepirkuma identifikācijas Nr.DŪ-2014/23**
5. **Informācija par iepirkumu:**
	1. Informāciju par iepirkumu pasūtītājs publicē savā mājas lapā internetā [www.daugavpils.udens.lv](http://www.daugavpils.udens.lv) – informatīvajā daļā, sadaļā “Iepirkumi”, kā arī Daugavpils pašvaldības mājas lapā internetā http://www.daugavpils.lv
	2. Ieinteresēto piegādātāju pienākums ir pastāvīgi sekot minētajās mājas lapās publicētajai informācijai.
	3. Iesniegto piedāvājumu atvēršana notiks 2015.gada 1.jūlijā plkst. 10:00, Ūdensvada ielā 3, Daugavpilī, SIA “Daugavpils ūdens” pārvaldes ēkas sanāksmju zālē. Iesniegto piedāvājumu atvēršana ir atklāta.

# Piedāvājumi iesniedzami:

* 1. Iesniegšanas termiņš – **līdz 2015.gada 1.jūlijam, plkst.10:00**.
	2. Piedāvājumi jāiesniedz personīgi vai nosūtot pa pastu.
	3. Iesniegšanas vieta – SIA „Daugavpils ūdens”, Ūdensvada ielā 3, Daugavpilī, LV-5401.
	4. Pasta sūtījumam jābūt nogādātam 6.3.punktā norādītajā adresē līdz 6.1.punktā noteiktajam termiņam un par to pilnu atbildību uzņemas iesniedzējs.
	5. Piedāvājums, kas iesniegts pēc minētā termiņa, neatvērts tiks atdots vai nosūtīts atpakaļ iesniedzējam.
	6. Pretendents nav tiesīgs iesniegt piedāvājumu variantus.
	7. Pretendenta iesniegtais piedāvājums nozīmē pilnīgu šī iepirkuma Nolikuma noteikumu pieņemšanu un atbildību par to izpildi.

# Piedāvājumu noformēšana:

* 1. Piedāvājums jāiesniedz slēgtā (aizlīmētā) aploksnē, uz tās norādot iepirkuma identifikācijas numuru un nosaukumu, kā arī pretendenta nosaukumu un adresi.
	2. Piedāvājuma dokumentiem jābūt caurauklotiem tā, lai tos nebūtu iespējams atdalīt.
	3. Piedāvājums jāsagatavo latviešu valodā. Piedāvājumā iekļautos dokumentus var iesniegt citā valodā. Šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību. Pretējā gadījumā Komisija ir tiesīga noraidīt piedāvājumu.
	4. Pretendents iesniedz parakstītu piedāvājumu. Piedāvājumu paraksta pretendenta amatpersona, kuras pārstāvības tiesības ir reģistrētas likumā noteiktajā kārtībā, jeb pilnvarotā persona, pievienojot attiecīgās pilnvaras oriģinālu.

# Prasības pretendentam:

* 1. Attiecībā uz pretendentu nepastāv Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi.
	2. Pretendents ir reģistrēts komercreģistrā. Personu apvienībai, attiecībā uz kuru pieņemts lēmums slēgt līgumu, līdz līguma slēgšanas brīdim obligāti jāreģistrējas kā pilnsabiedrībai vai līgumsabiedrībai Latvijas Republikas normatīvajos aktos noteiktajā kārtībā.
	3. Pretendenta uzņēmuma statūtos norādītie darbības veidi atbilst iepirkuma priekšmetam.
	4. Pretendents ir reģistrēts Būvkomersantu reģistrā.

# Iesniedzamie dokumenti:

* 1. Pieteikums saskaņā ar nolikumam pievienoto veidni (**1.pielikums**).
	2. Finanšu piedāvājums saskaņā ar nolikumam pievienoto veidni (**4.pielikums**).
	3. Pretendenta apliecinājums, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi (**3.pielikums**).
	4. Ja pretendents ir piegādātāju apvienība, tad apliecinājums, ka gadījumā, ja attiecībā uz to pieņemts lēmums slēgt iepirkuma līgumu, pirms tās noslēgšanas pretendents reģistrēsies kā pilnsabiedrība vai līgumsabiedrība Latvijas Republikas normatīvajos aktos noteiktajā kārtībā. Ja 10 (desmit) darba dienu laikā no pasūtītāja aicinājuma izsniegšanas pilnsabiedrība vai līgumsabiedrība netiek reģistrēta, pretendents (piegādātāju apvienība) tiek izslēgts no tālākas dalības iepirkuma procedūrā.
	5. Dokuments ar norādi uz pretendenta uzņēmuma darbības veidiem.
	6. Reģistrācijas apliecības kopija, kas apliecina, ka pretendents ir reģistrēts Būvkomersantu reģistrā.
	7. Uzņēmuma reģistra izsniegts dokuments ar norādi uz pretendenta piedāvājumu (pilnvaru) parakstījušās personas tiesībām pārstāvēt pretendentu, pilnvaras oriģināls, ja pretendenta piedāvājumu paraksta pilnvarota persona.
	8. Pretendentam, kuram būtu piešķiramas iepirkuma līguma slēgšanas tiesības, 10 darba dienu laikā no iepirkuma komisijas pieprasījuma nosūtīšanas dienas jāiesniedz kompetentu institūciju izsniegtās izziņas par to, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi. Ja pretendents noteiktajā termiņā neiesniedz minētas izziņas iepirkumu komisijai, tas tiek izslēgts no tālākas dalības iepirkuma procedūrā. Komisijai ir tiesības nepieprasīt minētās izziņas, ja tā pati ātri un sekmīgi var pārliecināties par izslēgšanas nosacījumu neesamību Elektronisko iepirkumu sistēmā (EIS).
1. **Iepirkuma līgums:**
	1. Līguma darbības termiņš – 1 gads no līguma noslēgšanas dienas.
	2. Iepirkuma līgums tiks slēgts ar iepirkuma uzvarētāju, pamatojoties uz iepirkuma līguma projektu, kurš pievienots nolikuma **5.pielikumā.** Iepirkuma līguma pamatnosacījumi netiks mainīti.
	3. Uzvarējušajam pretendentam iepirkuma līgumu jāparaksta pēc adreses Ūdensvada ielā 3, Daugavpilī, Latvijā 10 (desmit) dienu laikā no pasūtītāja uzaicinājuma parakstīt iepirkuma līgumu izsūtīšanas dienas. Ja norādītajā termiņā uzvarētājs neparaksta iepirkuma līgumu, tas tiek uzskatīts par atteikumu slēgt iepirkuma līgumu. Tādā gadījumā iepirkuma līgums tiek piedāvāts noslēgšanai nākamajam pretendentam saskaņā ar iepirkuma komisijas veikto piedāvājumu salīdzinājumu.
2. Piedāvājuma derīguma termiņš: 60 dienas no piedāvājumu iesniegšanas termiņa beigām (nolikuma 6.1.punkts).

# Piedāvājumu vērtēšana un izvēle:

* 1. Piedāvājumu vērtēšanas laikā komisija pārbauda pretendentu atbilstību nolikuma prasībām. Vērtējot piedāvājumu, pasūtītājs pārbauda tajā esošās informācijas atbilstību tehniskās specifikācijas prasībām un citām pasūtītāja izvirzītajām prasībām. Neatbilstoši piedāvājumi tiek noraidīti.
	2. Pretendentu piedāvājumu pārbaudes laikā komisija noskaidro pretendenta kompetenci un atbilstību paredzamā iepirkuma līguma izpildes prasībām, pēc 9. punktā noteiktajiem dokumentiem, kā arī no publiskajā apritē esošās pasūtītāja iegūtās informācijas.
	3. Ja pretendenta piedāvājums neatbilst kādai pasūtītāja izvirzītajai pretendentu kvalifikācijas prasībai, komisija tā piedāvājumu tālāk neizskata un pretendentu izslēdz no turpmākās dalības iepirkumā.
	4. Piedāvājumu atbilstības pārbaudes laikā komisija izvērtē katra piedāvājuma atbilstību tehniskās specifikācijas un pasūtītāja izvirzītajām prasībām.
	5. Ja pretendenta piedāvājums skaidri, viennozīmīgi un nepārprotami neatspoguļo izvirzīto prasību izpildi, komisija šo piedāvājumu noraida un tālāk neizskata.
	6. Piedāvājumu vērtēšanas laikā komisija pārbauda, vai piedāvājumos nav aritmētiskas kļūdas. Ja kļūdas tiek konstatētas, komisija tās izlabo.
	7. Pasūtītājs izvēlas piedāvājumu ar finanšu piedāvājumā norādīto viszemāko cenu (EUR bez PVN) no piedāvājumiem, kas atbilst nolikuma un tehniskās specifikācijas prasībām.
1. **Pretendenta pienākumi un tiesības:**
	1. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju.
	2. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
	3. Tiesības pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	4. Tiesības ne vēlāk kā 6 (sešas) darba dienas pirms piedāvājumu iesniegšanas termiņa beigām pieprasīt iepirkuma komisijai papildus informāciju par iepirkuma procedūras norises kārtību un iepirkuma priekšmetu.
	5. Tiesības apstrīdēt iepirkuma komisijas lēmumu par iepirkuma līguma slēgšanas tiesību piešķiršanu, sūdzību iesniedzot SIA “Daugavpils ūdens” 10 dienu laikā no lēmuma publicēšanas dienas SIA “Daugavpils ūdens” mājas lapā internetā, kur ir informācija par iepirkumu.
2. **Pasūtītāja pienākumi un tiesības:**
	1. Pienākums nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti komisijai.
	3. Tiesības labot aritmētiskās kļūdas pretendenta piedāvājumā, informējot par to pretendentu.
	4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
	5. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums.
	6. Tiesības izvēlēties nākamo piedāvājumu ar viszemāko cenu, ja izraudzītais pretendents atsakās slēgt iepirkuma līgumu ar pasūtītāju.
	7. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām, publiskojot to saturu savā mājas lapā internetā [www.daugavpils.udens.lv](http://www.daugavpils.udens.lv/) – informatīvajā daļā, sadaļā “Iepirkumi”. kā arī Daugavpils pašvaldības mājas lapā internetā http://www.daugavpils.lv

**Pielikumā:**

1.pielikums – Pieteikuma dalībai iepirkuma procedūrā veidne uz 1 lapas;

2.pielikums – Tehniskā specifikācija uz 5 lapām;

3.pielikums – Pretendenta apliecinājuma veidne uz 1 lapas;

4.pielikums – Finanšu piedāvājuma veidne uz 1 lapas;

5.pielikums – Iepirkuma līguma projekts uz 4 lapām.

1.pielikums

# Pieteikums dalībai iepirkuma procedūrā

„Asfalta seguma atjaunošana

pēc remontdarbu veikšanas ūdensvada un kanalizācijas tīklos”

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

###### Informācija par pretendentu:

nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

faksa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pretendenta pārstāvja

vārds, uzvārds, amats,

tā pilnvaras apliecinošs

dokuments \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ar šā pieteikuma iesniegšanu pretendents:

* piesakās piedalīties iepirkuma procedūrā **„Asfalta seguma atjaunošana pēc remontdarbu veikšanas ūdensvada un kanalizācijas tīklos”** (iepirkuma identifikācijas Nr. DŪ-2015/23);
* apņemas ievērot iepirkuma procedūras nolikuma prasības un piekrīt visiem tā noteikumiem;
* apliecina gatavību veikt pilnīgu tehniskajā specifikācijā minēto darbu apjomu;
* apliecina, ka pretendenta saimnieciskā darbība nav apturēta vai pārtraukta, nav uzsākts process par pretendenta maksātnespēju vai bankrotu;
* atzīst sava piedāvājuma spēkā esamību līdz attiecīgā iepirkuma līguma noslēgšanai, bet ne ilgāk kā līdz **<***norādīt piedāvājuma derīguma termiņu atbilstoši iepirkuma procedūras nolikuma prasībām****>***;
* apliecina, ka piekrīt nolikumam pievienotā līguma projekta noteikumiem un ir gatavs līguma noslēgšanas tiesību piešķiršanas gadījumā bez ierunām noslēgt līgumu ar pasūtītāju saskaņā ar nolikumam pievienotā līguma projekta noteikumiem;
* garantē, ka visa tā piedāvājumā sniegtā informācija un ziņas ir patiesas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

2.pielikums

**TEHNISKĀ SPECIFIKĀCIJA**

# iepirkuma procedūrai

**„ Asfalta seguma atjaunošana pēc remontdarbu veikšanas ūdensvada un kanalizācijas tīklos”**

**1. Pakalpojuma priekšmets, izpildāmo darbu apjoms**

Noslēdzot iepirkuma līgumu, pretendentam jāsniedz Pasūtītājam pakalpojums,saistīts ar asfalta seguma atjaunošanu pēc remontdarbu veikšanas ūdensvada un kanalizācijas tīklos, kurā ietilpst sekojoši darbi:

* 1. asfalta seguma atjaunošana braucamos ceļos;
	2. asfalta seguma atjaunošana pagalmos;
	3. ietvju asfalta seguma atjaunošana;
	4. betona apmaļu uzstādīšana;
	5. bitumena mastikas lentes ierīkošana

– turpmāk visi darbi kopā šīs specifikācijas tekstā arī saukti par **Pakalpojumu** un katrs darba veids atsevišķi par **Pakalpojuma vienību**.

Asfalta seguma atjaunošana jāveic pēc avārijas – atjaunošanas darbiem ūdensvada un kanalizācijas tīklos, kas saistīti ar būvbedru atrakšanu un atpakaļ aizberšanu pēc remontdarbu veikšanas un bojāto segumu remontu apkārt ūdensvada/kanalizācijas aku lūkām.

**Pakalpojums** sevī iekļauj:

* būvdarbu (proti seguma atjaunošanai) veikšanai nepieciešamo atļauju saņemšana, tajā skaitā ar satiksmes izmaiņu saistīto pasākumu īstenošana,
* sagatavošanas darbus – esošā pagaidu vai bojāto seguma noņemšana līdz nepieciešamām atzīmēm (iekļaujot būvgružu izvešanu un utilizāciju);
* gruntēšanas darbus;
* šķembu slāņa ierīkošanu, blietēšanu un nodošanu kontrolējošām institūcijām;
* betona apmaļu uzstādīšanu uz betona pamatnēm (iekļaujot minēto betona pamatņu ierīkošanu);
* asfalta seguma atjaunošanu, iekļaujot šuvju starp esošā un atjaunota asfalta seguma ierīkošanu, seguma atjaunošanu apkārt lūkām un kopēju atjaunota asfalta seguma nodošanu kontrolējošām institūcijām;
* veicot asfalta seguma atjaunošanu, veikt min 30 cm slēdzi un/vai izmantot bitumena mastikas lenti šuvēm starp atjaunoto un esošo segumu;
* aku lūku noregulēšanu vienā līmenī ar seguma virskārtu.

Veicot aku lūku regulēšanu, vispirms atbrīvo akas elementu, ja nepieciešams atskalda asfaltbetonu līdz komunikāciju pārsedzēm, novāc sadrupināto asfaltbetonu un citus atkritumus un noceļ akas elementu. Gadījumos, ja nepieciešama papildus regulējoša gredzena uzstādīšana, informēt par to Pasūtītāju šo jautājumu risināšanai.

**2. Vispārējas prasības Pakalpojumam**

2.1 Ja šajā specifikācijā ar Pakalpojuma kvalitatīvu izpildi saistītie darbi nav atsevišķi minēti Pakalpojuma ietvaros izpildāmo darbu sarakstā, būvuzņēmējam šādu darbu izpilde tomēr ir jāparedz, ar to izpildi saistītos izdevumus iekļaujot samaksā par Pakalpojumu saskaņā ar būvuzņēmēja finanšu piedāvājumā minētajām **Pakalpojuma vienības cenām.**

2.2 Būvuzņēmējs ir atbildīgs par gaisa vadu, virszemes un pazemes komunikāciju aizsardzības noteikumu ievērošanu. Būvuzņēmēja pienākums ir veikt visus saskaņojumus un saņemt atļaujas no attiecīgajām organizācijām, ja tas nepieciešams. Būvuzņēmējam jāievēro Daugavpils pilsētas pašvaldības iestādes “Komunālās saimniecības pārvalde” prasības un jāveic darbi saskaņā ar 2013.gada 10.oktobra Daugavpils pilsētas domes saistošajiemnoteikumiem Nr.23 “**Inženierkomunikāciju un transporta būvju aizsardzības noteikumi”** un VAS “Latvijas valsts ceļi” izstrādātām **“Ceļu specifikācijas 2014”**.

2.3 Būvuzņēmēja pienākums izpildīt kontrolējošo organizāciju (šajā gadījumā DPPI KSP “Komunālās saimniecības pārvaldes”) prasības attiecībā uz seguma atjaunošanas izpildes kontroli.

2.4 Pakalpojums jāveic, nepārtraucot satiksmi, nosakot lokālus ierobežojumus atbilstoši darba norisei. Darbi jāorganizē tā, lai nepamatoti neierobežotu satiksmi. Būvmašīnas un darba iekārtas, kad tās nepilda darbu, jānovieto tā, lai tās netraucētu satiksmi. Gadījumos, ja darbu veikšanai nepieciešams pārtraukt satiksmi un/vai organizēt apvedceļu, Būvuzņēmējam jāsedz no saviem līdzekļiem visi ar to saistītus izdevumi un jāsaņem visi nepieciešami saskaņojumi par saviem līdzekļiem.

2.5 Materiālu partijai, kura izmantota darba izpildei, ir jābūt atbilstības sertifikātam vai atbilstības deklarācijai.

2.6 Par izpildītiem darbiem būvuzņēmējs sastāda izpildzīmējumus, attiecinot tos uz konkrētai mājai piesaistīto teritoriju, darba daudzumus uzmērot paredzētajās mērvienībās. Materiāliem, kurus paredzēts izmantot darbu izpildē, jābūt atbilstības apliecinājumam, iesniedzot Pasūtītājam atbilstības deklarāciju. Atlīdzība par visu nepieciešamo mērījumu un testēšanu veikšanu ir iekļauta attiecīgās Pakalpojuma vienības cenā.

2.7 Pasūtītājs ir tiesīgs veikt kontroles un papildus pārbaudes. Pasūtītājs novērtē, vai izpildīto darbu kvalitāte atbilst specifikāciju, standartu un tehnisko noteikumu prasībām.

2.8 Gaidījumos, ja rodas šaubas par pielietoto materiālu kvalitāti, Pasūtītājs ir tiesīgs veikt papildus testēšanu, izmantojot kompetentas kvalitātes uzraudzības institūcijas (laboratorija, struktūrvienība, personāls vai cits) pakalpojumus. Būvuzņēmēja iesniegtajā finanšu piedāvājumā norādītajās Pakalpojuma vienību cenās ietilpst izmaksas, kas rodas Būvuzņēmējam, sedzot Pasūtītājam ar minēto testēšanu un nekvalitatīvo darbu veikšanu saistītos izdevumus, gadījumā, ja testēšanas rezultātā tiks konstatēts, ka darbi sniedzamā Pakalpojuma ietvaros veikti nekvalitatīvi.

**3. Prasības asfalta segumam**

Sniedzot Pakalpojumu, Būvuzņēmējs ievēro sekojošas prasības attiecībā uz asfalta segumu:

|  |  |  |  |  |  |
| --- | --- | --- | --- | --- | --- |
| **Nr.****p/k** | **Asfalta seguma veids** | **Seguma sastāvs** | **Slāņa biezums, cm** | **Prognozējamais¹ daudzums, m2** | **Piegādāto un izmantoto materiālu obligāta atbilstība sekojošām standartam un dokumentiem** |
| 1 | Braucama ceļa seguma atjaunošana | 1.1 Asfaltbetons AC-11 | 4 | 600 | LVS EN 13108-1 *Bituminētie maisījumi. Materiāla specifikācijas. 1.daļa. Asfaltbetons.**VAS “Latvijas valsts ceļi” Ceļu specifikācijas 2014* |
| 1.2Asfaltbetons AC-16 | 6 | 600 |
| 1.3Šķemba slānis 0-45 | 20 | 600 | LVS EN 13242 *Minerālmateriāli nesaistītajiem un hidrauliski saistītajiem maisījumiem būvniecībai un ceļu konstrukcijām* |
| 2 | Pagalma seguma atjaunošana | 2.1Asfaltbetons AC-11 | 4 | 600 | LVS EN 13108-1 *Bituminētie maisījumi. Materiāla specifikācijas. 1.daļa. Asfaltbetons.**VAS “Latvijas valsts ceļi” Ceļu specifikācijas 2014* |
| 2.2Asfaltbetons AC-16 | 4 | 600 |
| 2.3Šķemba slānis 0-45 | 20 | 600 | LVS EN 13242 *Minerālmateriāli nesaistītajiem un hidrauliski saistītajiem maisījumiem būvniecībai un ceļu konstrukcijām* |
| 3 | Ietvju seguma atjaunošana | 3.1Asfaltbetons AC-8 | 4 | 200 | LVS EN 13108-1 *Bituminētie maisījumi. Materiāla specifikācijas. 1.daļa. Asfaltbetons.**VAS “Latvijas valsts ceļi” Ceļu specifikācijas 2014* |
| 3.2Šķemba slānis 0-45 | 15 | 200 | LVS EN 13242 *Minerālmateriāli nesaistītajiem un hidrauliski saistītajiem maisījumiem būvniecībai un ceļu konstrukcijām* |
| 4 | Betona apmaļu uzstādīšana | 4.1 Apmale 100.30.15 |  | 50 m |  |
| 4.2Apmale 100.20.8 |  | 50 m |
| 5 | Bitumena mastikas lentes ierīkošana |  | 1000 m | Bitumena mastikas lentes markai jāatbilst SIA “Daugavpils ūdens” prasībām |

**4. Pakalpojuma izpildes laiks**

Būvuzņēmējs sniedz Pakalpojumu **2 nedēļu laikā** pēc rakstiska pasūtījuma nosūtīšanas dienas, bet īpašos gadījumos, proti, kad seguma atjaunošana nepieciešama kustības nodrošināšanai svarīgajās ielās - **vienas dienas laikā** no speciāla pieprasījuma nosūtīšanas brīža.

**5. Garantijas periods**

Būvuzņēmējs nodrošina šādu garantijas periodu Pakalpojuma ietvaros izpildāmo asfalta seguma atjaunošanas darbiem saskaņā ar 2013.gada 10.oktobra Daugavpils pilsētas domes saistošo noteikumu Nr.23 “**Inženierkomunikāciju un transporta būvju aizsardzības noteikumi”** 67.punktu:

* 36 mēneši ceļiem ar sabiedriskā transporta satiksmi,
* 24 mēneši visiem pārējiem ceļiem (pagalmi, ietves).

**6.Finanšu piedāvājuma sagatavošanas vadlīnijas, Pakalpojuma vienības cena**

Būvuzņēmējam nav paredzēta atsevišķa samaksa par katru ar Pakalpojuma kvalitatīvu izpildi saistīto darbu. Finanšu piedāvājuma cenā, ko veido Pakalpojuma vienības izmaksu pozīcijas, jābūt iekļautiem visiem tiešiem un netiešiem izdevumiem par Pakalpojumu, materiāliem un iekārtām, kas nepieciešami Līguma izpildei pilnā apmērā un atbilstošā kvalitātē saskaņā ar Latvijas Republikas normatīvajiem aktiem, atbildīgo institūciju prasībām un Līguma noteikumiem, tai skaitā šīm tehniskajām specifikācijām. Summas, ko Būvuzņēmējs ierakstījis sava finanšu piedāvājuma pozīcijās, attiecināmas tikai uz pilnībā izpildītu Pakalpojumu – tīru darba apjomu, izmēriem, ekspluatācijai gatavu būvi, neņemot vērā radušos atlikumus, atgriezumus, virsmas liekumus, utt.

\_\_\_\_\_\_\_\_\_\_\_\_\_\_\_\_\_\_\_\_

¹ Prognozējamais (indikatīvais) daudzums ir paredzēts vienīgi iesniegto pretendentu piedāvājumu salīdzināšanai, nav uzskatāms par paredzamo un nav saistošs iepirkuma līguma slēdzējiem

Būvuzņēmējam katra konkrēta Pakalpojuma vienības cenā (izmaksās) **jāparedz visi ar Pakalpojuma izpildi saistītie izdevumi, tajā skaitā (bet ne tikai):**

* + Sanitāro un drošības normu ievērošanai.
	+ Darba izpildes dokumentācijas noformēšanai.
	+ Kvalitātes nodrošināšanai un kontrolei.
	+ Materiālu sagatavošanai, uzglabāšanai, piegādēm un iestrādei.
	+ Iekārtām un ar tām saistītajiem izdevumiem.
	+ Pagaidu (papildus darbiem, lai izpildītu pamatdarbu) vai sagatavošanas darbiem.
	+ Vispārējām saistībām, atbildības un riska nodrošinājumiem.
	+ Organizācijai un administrēšanai.
	+ Tiesību aktos noteikto nodokļu un nodevu nomaksai, izņemot pievienotās vērtības nodokli, kas jāuzrāda atsevišķi.
	+ Plānotā peļņa.

Būvuzņēmēja iesniedzamajā finanšu piedāvājumā jāsniedz sekojošo **Pakalpojuma vienību cenas:**

* atsevišķu izcenojumu katram asfalta seguma slānim atbilstoši šo tehnisko noteikumu prasībām asfalta segumam par 1m2 (finanšu piedāvājuma pozīcijas 1.1 – 1.3., 2.1 – 2.3., 3.1., 3.2),iekļaujot sagatavošanas darbus;
* betona apmaļu 100.30.15 un 100.20.8 uzstādīšana par 1m (attiecīgi finanšu piedāvājuma pozīcijas 4.1 un 4.2);
* bitumena mastikas lentes ierīkošana par 1m (finanšu piedāvājuma pozīcija 5).

3.pielikums

**PRETENDENTA APLIECINĀJUMS**

# iepirkuma procedūras

**„ Asfalta seguma atjaunošana pēc remontdarbu veikšanas ūdensvada un kanalizācijas tīklos”**

**ietvaros**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

Ar šo pretendents \_\_\_\_\_\_\_\_\_\_\_\_\_\_\_\_\_\_\_ apliecina, ka attiecībā uz to **nepastāv** šādi Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi:

1) pretendents vai persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu, ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, ir atzīta par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;

2) pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas;

3) pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, pretendentu ir atbrīvojusi no naudas soda;

4) ir pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai tiek konstatēts, ka līdz paredzamajam līguma izpildes beigu termiņam pretendents būs likvidēts;

5) pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 *euro*;

6) pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

4.pielikums

**FINANŠU PIEDĀVĀJUMS**

# iepirkuma procedūras

**„ Asfalta seguma atjaunošana pēc remontdarbu veikšanas ūdensvada un kanalizācijas tīklos”**

**ietvaros**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

|  |  |  |  |  |  |
| --- | --- | --- | --- | --- | --- |
| Nr.p/k | Pakalpojuma vienība | Vienības izmerījums | Pakalpojuma vienības cena², EUR | Prognozē-jamais¹daudzums,m2 | Kopā³,EUR |
| 1 | Braucama ceļa seguma atjaunošana | 1.1 Asfaltbetons AC-11 (4cm biezumā) | 1m2 |  | 600 |  |
| 1.2 Asfaltbetons AC-16(6cm biezumā) | 1m2 |  | 600 |  |
| 1.3 Šķemba slānis 0-45(20 cm biezumā) | 1m2 |  | 600 |  |
| 2 | Pagalma seguma atjaunošana | 2.1 Asfaltbetons AC-11(4cm biezumā) | 1m2 |  | 600 |  |
| 2.2 Asfaltbetons AC-16(4cm biezumā) | 1m2 |  | 600 |  |
| 2.3 Šķemba slānis 0-45(20 cm biezumā) | 1m2 |  | 600 |  |
| 3 | Ietvju seguma atjaunošana | 3.1 Asfaltbetons AC-8(4cm biezumā) | 1m2 |  | 200 |  |
| 3.2 Šķemba slānis 0-45(15cm biezumā) | 1m2 |  | 200 |  |
| 4 | Betona apmaļu uzstādīšana | 4.1 Apmale 100.30.15 | 1m |  | 50 m |  |
| 4.2 Apmale 100.20.8 | 1m |  | 50 m |  |
| 5 | Bitumena mastikas lentes ierīkošana | 1m |  | 1000 m |  |
| **KOPĀ**4**:** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

¹ Prognozējamais (indikatīvais) preču daudzums ir paredzēts vienīgi iesniegto pretendentu piedāvājumu salīdzināšanai, nav uzskatāms par paredzamo un nav saistošs iepirkuma līguma slēdzējiem

² Cena par 1 vienību ir saistoša iepirkuma līguma slēdzējiem

³ Aprēķinātā kopsumma ir paredzēta vienīgi iesniegto pretendentu piedāvājumu salīdzināšanai, nav uzskatāma par paredzamo līgumcenu un nav saistoša iepirkuma līguma slēdzējiem

4 Aprēķinātā kopsumma ir paredzēta vienīgi iesniegto pretendentu piedāvājumu salīdzināšanai, nav uzskatāma par paredzamo līgumcenu un nav saistoša iepirkuma līguma slēdzējiem

5.pielikums

|  |
| --- |
| **IEPIRKUMA LĪGUMS NR.\_\_\_\_\_\_\_\_\_\_** |
|  |
| Sabiedrība ar ierobežotu atbildību **„**Daugavpils ūdens**”**, reģistrācijas Nr.41503002432, adrese Ūdensvada ielā 3, Daugavpilī, Latvijā, valdes locekļa Sergeja Selicka personā, kas rīkojas uz Statūtu pamata (turpmāk – Pasūtītājs), no vienas puses,un*<komersanta firma, reģistrācijas numurs, adrese>*, *<pārstāvja amats, vārds, uzvārds>* personā, kas rīkojas uz *<pārstāvību apliecinošs dokuments>* pamata (turpmāk – Izpildītājs), no otras puses, turpmāk šā līguma tekstā kopā saukti par Pusēm un katrs atsevišķi par Pusi,pamatojoties uz iepirkuma procedūras **par asfalta seguma atjaunošanu pēc remontdarbu veikšanas ūdensvada un kanalizācijas tīklos**(turpmāk tekstā - Iepirkuma procedūra) rezultātiem, noslēdz šo līgumu (turpmāk tekstā – Līgums) par sekojošo:**1. LĪGUMA PRIEKŠMETS**Pasūtītājs uzdod un Izpildītājs apņemas:Pamatojoties uz Pasūtītāja veiktās Iepirkuma procedūras tehniskās specifikācijas prasībām, Pasūtītājs, izdarot attiecīgu pieprasījumu, pasūta, bet Izpildītājs izpilda **asfalta seguma atjaunošanu** **pēc remontdarbu veikšanas ūdensvada un kanalizācijas tīklos** (turpmāk tekstā – Darbi).**2. LĪGUMA DARBĪBAS TERMIŅŠ**2.1. Līgums stājas spēkā ar tā parakstīšanas brīdi, Līguma darbības termiņš ir **1 (viens) gads**.2.2. Līgums izbeidzas ar tā darbības termiņa notecējumu vai pēc Pušu līgumsaistību pilnīgas izpildes.2.3. Jebkurai no Pusēm ir tiesības izbeigt Līgumu, ja otrā Puse nepilda Līguma noteikumus, rakstiski brīdinot par to otru Pusi 10 dienas iepriekš.**3. LĪGUMA SUMMA UN NORĒĶINU KĀRTĪBA**3.1. Maksimāla, saskaņā ar Līgumu izpildāmo Darbu, kopējā vērtība (cena) (turpmāk tekstā – Līguma summa) ir **EUR 33 000,00** (trīsdesmit trīs tūkstoši euro 00 centi), plus pievienotās vērtības nodoklis (21%) **EUR 6 930,00** (seši tūkstoši deviņi simti trīsdesmit euro 00 centi) apmērā, kopā ar PVN (21%)**EUR 39 930,00** (trīsdesmit deviņi tūkstoši deviņi simti trīsdesmit euro 00 centi). 3.2. Ne vēlāk kā ***10*** dienu laikā pēc kvalitatīvi un atbilstoši Pasūtītāja prasībām paveikto Darbu izpildes, kā arī – nodošanas-pieņemšanas akta parakstīšanas un rēķina saņemšanas dienas, Pasūtītājs pārskaita Izpildītāja bankas norēķinu kontā summu, kas ir vienāda ar attiecīgu izpildīto Darbu vērtību (cenu).3.3. Izpildītājs izpilda Darbus par cenām, kādas noteiktas attiecīgajiem Darbiem šajā līgumā. Līgumā noteiktajās Darbu cenās ietilpst visa Izpildītājam maksājamā atlīdzība par attiecīgo Darbu izpildi, proti, visi Izpildītāja tiešie un netiešie izdevumi, kas saistīti ar Izpildītājam Līgumā pielīgto saistību izpildi.3.4. Ja Izpildītājs nepilda savas no Līguma izrietošas saistības, tas maksā līgumsodu 0,1% apmērā no Līguma summas par katru saistību izpildes nokavējuma dienu.3.5. Ja Pasūtītājs nepilda savas no Līguma izrietošas saistības, tas maksā līgumsodu 0,1% apmērā no Līguma summas par katru saistību izpildes nokavējuma dienu.3.6. Līgumsoda samaksa neatbrīvo Puses no līgumsaistību izpildes. Pasūtītājam ir tiesības ieturēt aprēķināto līgumsodu no jebkurām Izpildītājam izmaksājamām summām.**4. DARBU IZPILDES KĀRTĪBA, DARBU NODOŠANAS UN PIEŅEMŠANAS KĀRTĪBA, KVALITĀTES ATBILSTĪBAS PĀRBAUDE**4.1. Izpildītājs izpilda visus tos un tikai tos Darbus, kurus Pasūtītājs ir pasūtījis, izdarot pieprasījumu. Pasūtītājs pasūta Darbus, ievērojot nepieciešamību un savas finansiālās iespējas. Jebkurā gadījumā pieprasījuma izdarīšana ir Pasūtītāja tiesības nevis pienākums. Līguma darbības laikā Pasūtītājs ir tiesīgs izdarīt neierobežotu pieprasījumu skaitu, kamēr saskaņā ar Līgumu pasūtīto Darbu kopējā vērtība (cena) nesasniedza Līguma summu.4.2. Pasūtītājs izdara pieprasījumu rakstiski, nosūtot to Izpildītājam pa pastu, pa faksu, pa elektronisko pastu vai iesniedzot to Izpildītājam pret parakstu. Pa pastu nosūtīts pieprasījums uzskatāms par Izpildītāja saņemtu septītajā dienā no tā nodošanas pastā. Pa faksu vai pa elektronisko pastu nosūtīts pieprasījums uzskatāms par saņemtu dienā, kad Izpildītājs tādā pašā veidā (t.i., pa faksu vai pa elektronisko pastu) nosūtījis Pasūtītājam rakstisku apliecinājumu par pieprasījuma saņemšanu. Izpildītājam pret parakstu iesniegts pieprasījums uzskatāms par saņemtu iesniegšanas dienā. Ja Pasūtītājs vienlaicīgi izdara pieprasījumu vairākos no iepriekš minētiem veidiem, tad uzskatāms, ka Izpildītājs pieprasījumu saņēmis dienā, kurā iestājas agrākais no šajā līguma punktā iepriekš norādītajiem pieprasījuma saņemšanas faktiem.4.3. Izpildītājam ir pienākums nodrošināt rakstisku pieprasījumu pieņemšanu no Pasūtītāja darba dienās no plkst. 08.00 līdz plkst. 16.30.4.4. Izpildītājs izpilda Pasūtītāja pasūtītos un tā prasībām atbilstošus Darbus **termiņos, kādi noteikti Pasūtītāja tehniskajā specifikācijā.**4.5. Izpildītājs izpilda Darbus, izmantojot savā rīcībā esošo darbaspēku, darbarīkus, ierīces, iekārtas, līdzekļus, transportlīdzekļus.4.6. Pēc Darbu izpildes Izpildītājs nodod, bet Pasūtītājs pieņem Darbus. Darbu nodošana un pieņemšana notiek Pasūtītāja pārstāvja klātbūtnē, piedaloties Izpildītājapārstāvim. Par konkrētu Darbu nodošanas laiku Izpildītājs informē Pasūtītāju rakstiski vismaz 3 (trīs) darba dienas iepriekš, **ja no Līguma neizriet citādi**.4.7. Par atklātiem Darbu trūkumiem vai savstarpējām pretenzijām Darbu nodošanas un pieņemšanas laikā tiek sastādīts akts.4.8. Darbu, kas atzīti par izpildītiem atbilstoši Līguma noteikumiem, izpildi apliecina Pasūtītāja un Izpildītāja parakstīts attiecīgo Darbu nodošanas-pieņemšanas akts, kurā tiek norādīts veikto Darbu uzskaitījums (apraksts). 4.9. Izpildītājs izpilda Darbus kvalitatīvi, tas ir – atbilstoši Līguma noteikumiem, saskaņā ar Latvijas Republikā spēkā esošajiem normatīvajiem aktiem.4.10. Nekvalitatīvi vai Līguma noteikumiem neatbilstoši veiktie Darbi netiek pieņemti un netiek apmaksāti līdz konstatēto neatbilstību novēršanai un attiecīgo Darbu pieņemšanai no Pasūtītāja puses.4.11. Ja Darbu nodošanas un pieņemšanas laikā jebkura no Pusēm konstatē, ka Darbi ir izpildīti nekvalitatīvi vai citādi neatbilst Līguma nosacījumiem, Izpildītājs novērš šo trūkumu 3 dienu laikā no tā atklāšanas dienas. Atklāto trūkumu novēršana neatbrīvo Izpildītāju no Līguma 4.4.punktā mīnētā termiņa ievērošanas.4.12. Izpildītājam ir pienākums 20 dienu laikā novērst arī tādus trūkumus Darbos, kuru kvalitāti vai atbilstību Pasūtītāja prasībām nav bijis iespējams pārbaudīt un konstatēt Darbu nodošanas un pieņemšanas brīdī, gadījumā ja tos konstatē **30 dienu**laikā no nodošanas-pieņemšanas akta abpusējās parakstīšanas dienas.**5. GARANTIJA**5.1. Garantija ir Izpildītāja apliecinājums, ka Izpildītāja atbilstoši Pasūtītāja prasībām izpildīto Darbu rezultātiem garantijas periodā būs bez defekta, tas ir, saglabās lietošanas īpašības, drošumu, izpildījumu un kvalitāti.5.2. Saskaņā ar Līguma nosacījumiem un atbilstoši Pasūtītāja prasībām Izpildītāja izpildīto Darbu rezultātu garantijas periods **ir noteikts Pasūtītāja tehniskajā specifikācijā, tā termiņš sāk tecēt** no nodošanas-pieņemšanas akta parakstīšanas dienas.5.3. Ja garantijas periodā Darbu rezultātiem rodās jebkādi defekti vai bojājumi, kuriem par iemeslu kļuva no Pasūtītāja neatkarīgie apstākļi un par kuru rašanos nav vainojams Pasūtītāja personāls, Izpildītājam ir pienākums 20 dienu laikā no pretenzijas nosūtīšanas dienas tos novērst, atgriežot Darbu rezultātiem normālas, Pasūtītāja prasībām atbilstošas īpašības (turpmāk tekstā – Garantijas darbi). Garantijas darbu laikā Izpildītājs nodrošina Pasūtītājam iespēju netraucēti un nepārtraukti veikt savu saimniecisku darbību, ja tās veikšana ir atkarīga no kvalitatīvu Pasūtītāja prasībām atbilstošo Darbu rezultātu pastāvēšanas.**6. DARBU IZPILDES VIETA**Darbu izpildes vieta ir teritorija, kurā Pasūtītājam ir tiesības veikt savu saimniecisku darbību. Precīza konkrēto Darbu izpildes vieta nosakāma attiecīgajā Pasūtītāja pieprasījumā.**7. PUŠU TIESĪBAS UN PIENĀKUMI**7.1. Izpildītājs apņemas:7.1.1. kvalitatīvi izpildīt Darbus atbilstošiPasūtītāja prasībām, ievērojot attiecīgās nozares un profesijas labo praksi;7.1.2. nodot Pasūtītājam īpašumā Darbu kontrolējošās iestādes vai citas institūcijas izsniegtos dokumentus, kas apliecina Darbu atbilstību noteiktiem standartiem, izskaidrot Darbu rezultātu saglabāšanas un drošības noteikumus, kā arī izsniegt Pasūtītājam citus dokumentus, kuri tam varētu būt noderīgi Darbu rezultātu lietošanas vai ekspluatācijas laikā (sertifikāti, darba instrukcijas u.c.); 7.1.3. pēc kvalitatīvās Darbu izpildes nodot Darbus Pasūtītājam, parakstot nodošanas-pieņemšanas aktu.7.2. Pasūtītājs apņemas:7.2.1. norēķināties ar Izpildītāju, samaksājot tam Darbu vērtību (cenu) par kvalitatīvi, atbilstoši Pasūtītāja prasībām izpildītiem Darbiem Līgumā noteiktajā termiņā un kārtībā;7.2.2. nelikt Izpildītājam šķēršļus Līguma nosacījumu izpildei;7.2.3. pieņemt Darbus, parakstot Izpildītāja iesniegto nodošanas-pieņemšanas aktu, ja Izpildītājs ir izpildījis Darbus kvalitatīvi, bez defektiem, trūkumiem un atbilstoši Pasūtītāja prasībām.**8. STRĪDU IZSKATĪŠANAS KĀRTĪBA UN CITI NOSACĪJUMI**8.1. Līguma izpildes laikā radušos strīdus Puses risina vienojoties vai, ja vienošanās nav iespējama, strīdu izskata tiesā Latvijas Republikā spēkā esošajos normatīvajos aktos noteiktajā kārtībā.8.2 Līguma gaitu kontrolē Pasūtītāja norīkots pārstāvis – *<amats, vārds, uzvārds, tālruņa numurs, e-pasta adrese>*. Par pārstāvja maiņu Pasūtītājs informē Izpildītāju rakstveidā.8.3. Līgumu prioritātes secībā veido šādi dokumenti, kuri ir daļa no Līguma:1. [a. šīs iepirkuma līgums;
2. b. Iepirkuma procedūras tehniskā specifikācija;
3. c. Pielikumi:
* - Iepirkuma procedūras laikā Izpildītāja sniegtā precizējošā informācija;
* - Iepirkuma procedūras laikā Pasūtītāja sniegtā precizējošā informācija;
1. d. Izpildītāja piedāvājums;
2. e. Izpildītāja pārstāvja pilnvaras apliecinošā dokumenta kopija.

Pielikumi ir prioritāri tikai attiecībā uz dokumentu, ko tie groza.][[1]](#footnote-1)8.4. Līgums sastādīts latviešu valodā, divos eksemplāros ar vienādu juridisku spēku, no kuriem viens glabājas pie Pasūtītāja, otrs pie Izpildītāja, katrs eksemplārs uz *<lapu skaits>* lapām.8.5. Ar Līguma parakstīšanas brīdi Pušu pārstāvji apliecina, ka viņiem ir visas tiesības uzņemties Līgumā noteiktās saistības un pienākumus, kā arī vienojas pildīt visus Līgumā paredzētos nosacījumus. |
|  |
| **PASŪTĪTĀJS:**SIA „Daugavpils ūdens”Ūdensvada iela 3, Daugavpils, LatvijaPasta indekss: LV-5400Reģ.Nr. 41503002432PVN maksātāja reģ.Nr.LV41503002432Banka: SwedbankBankas kods: HABALV22 Konts: LV65 HABA 0001 4080 5086 0**Pasūtītāja vārdā:****SIA „Daugavpils ūdens”**valdes loceklis Sergejs Selickis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums | **IZPILDĪTĀJS:** *<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>***Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums  |

1. Līgumā ietilpstošo dokumentu saraksts var mainīties atkarībā no situācijas [↑](#footnote-ref-1)